經數:一七三九

經名:新華嚴經論卷第二十一

頁數:八六一

上      欄

有十一. 一法身至一切處. 二智身至一切處.

三大願至一切處. 四供養諸佛至一切處. 五

見聞聽受諸法至一切處. 六遍現色身至一

切處. 七開悟衆生至一切處. 八不出毛孔至

一切處. 九遍滿十方等于法界而無去來至

一切處. 十入一衆生身心等一切衆生身心至

一切處. 十一入一佛身毛孔等一切佛身毛孔

至一切處□向. 又□向者. 有十法. 一以無作

法□向有作法. 二以有作法□向無作法. 三

以一法□向多法. 四以多法□向一法. 五於

諸有法□向無法. 六於無法□向有法. 七以

世間法□向出世間法. 八以出世間法□向

世間法. 九以一切自性無□向以爲方便□向

法. 十以一切有□向法. 以爲自性無□向法.

爲令滯有無者得自在故. 生死涅槃無障□.

得大神通無物拘留故. 供養諸佛敎化衆生.

一多同別皆得自在故. 以誠實心起大願雲.

周覆法界虛空界. 興種種供具供養三世一

切諸佛. 皆願自他福德圓滿故. 是故名爲至

一切處□向如世界種. 卽如華藏世界種是

也. 約先德云. 數三千大千世界至一□河沙

數. 爲一世界海. 又數海世界數至一□河沙.

爲世界性. 又數世界性至一□河沙. 爲一世

界種. 如種種世界云衆雜多也. 如轉世界者.

或圓形轉. 或流轉如江河. 是日月亦是皆無

住心名轉側世界. 如四天王天. 在須彌山側

住仰世界. 可知覆世界如蜂□等. 是亦如世

界成就品說. 已下如經自具. 大意以修得十

住十行之中法身理智. 卽依此法起大願大

中      欄

悲. 依無作理智起神通行. 使不滯染淨. 不爲

染淨二法所拘留. 神通諸法性自離故. 已下

有二十二行頌. 兩行一頌. 如文自具

第五無盡功德藏□向者. 以禪波羅蜜爲體.

以善財童子所見婆須蜜女. 以爲所行之人.

昕依□土. 名爲險難. 城名寶莊嚴. 以歎德中

心無分別. 普知諸法. 一身端坐充滿法界. 於

自身現一切刹. 所明禪體遍周自在. 爲明禪

與智悲會融無二體用自在故. 以國名險難

者. 以眞智會俗. 城名寶莊嚴者. 會俗體自眞.

明定亂兩融智悲不□隨塵不染故. 號名寶

莊嚴. 婆須蜜女者. 此云世友. 能與世人爲師

友故. 亦曰天友. 能與諸天作師友. 或曰易

寶. 以此女善巧方便易取衆生一切智寶. 此

女身金色目髮紺靑. 若聞說法. 若暫見. 若執

手. 若坐座. 總得三昧. 爲明禪體遍周與智會

故. 道合見者. 總皆是禪體智慈相會之流. 若

也別見之流. 常對面不[&FFFF]#其容也. 但爲定與

智會. 智與悲冥. 隨根接俗. 號之爲女. 非卽但

爲女也 十住中第五主禪門卽俗士長者. 號

爲解脫. 明俗體本眞衆生身本來佛國故. 長

者身含佛國. 明衆生身亦然. 但禪觀相應卽

見. 十行中卽以寶□長者. 明禪門. 以本自居

宅十層之閣. 宅有八門. 市上接俗引來宅內.

卽以所行俗事. 用彰智隨悲行處世染而不

汚. 若也未悟俗塵爲業所留. 要須戒定慧心

出世之智. 若也達智業亡. 要須處纏不汚方

便利生皆令解脫. 一須知根接引不得惑亂

衆生. 要須依根受藥. 二義如前

下      欄

一長科當經意者. 於此段長科爲十三段

一佛子已下. 至悉皆具足. 有六十一行經. 明

菩薩凡所隨喜□向悉皆具足圓滿分

二佛子已下. 至一切佛刹悉亦如是. 有三十

行經. 明菩薩以大願願菩薩衆海圓滿十方

莊嚴國刹分

三佛子已下. 至轉無障□不退法輪. 有七行

經. 明方便□向分

四佛子已下. 至超然出現. 有五行經. 明願淸

淨佛刹至一切衆生界佛常超然出現分

五佛子已下. 至入一切法界. 有三行半經. 明

菩薩違一切智知業果寂滅分

六佛子已下. 至無有少法與法同止. 有六行

經. 明不分別不著取分

七佛子已下. 得無盡善根. 有十行經. 是菩薩

得無盡善根分

八佛子已下. 至一切境界悉無所有. 有六行

經. 明菩薩了衆生界無衆生於法無得證分

九佛子已下. 至令諸善根悉充足故. 有五行

經. 是菩薩無智入法無法入智分

十佛子已下. 至修治諸行. 有六行半經. 是菩

薩成就功德藏堪爲衆生福田分

十一佛子已下. 至第五無盡功德藏□向. 有

七行經. 是菩薩福相處世無倫分

十二從菩薩摩訶薩已下. 至十種無盡藏. 有

十五行經. 是菩薩得十無盡藏分

十二爾時已下. 有一行經明金剛幢菩薩說

頌分

第二隨文釋義者. 云何名無盡功德藏□向.

經數:一七三九

經名:新華嚴經論卷第二十一

頁數:八六二

上      欄

此位明禪與智冥. 智與非會. 以無盡虛空爲

一道場. 以無盡衆生無明行相. 而爲佛事. 身

□承事無盡諸佛. 而遍周法界化無盡衆生.

總成佛身表□相亡始終情盡. 遍知諸法不

壞無心. 名無盡功德藏經云. 於一毛孔見阿

僧祇諸佛出興於世得入法無盡藏者. 明心

性本無大小繫盡. 身爲智影. 國土亦然. 智淨

影明大小相入. 如因陀羅網境界喩是也. 經

云. 以佛智力觀一切法悉入一法者. 明萬境

雖多皆一心而起. 心亡境滅萬境皆虛. 如淨

水中衆影也. 水亡影滅. 此約破有成無說. 又

以境約智生. 智虛境幻. 多幻相入不離一虛.

幻不異虛處不異幻. 幻虛無二. 一異總虛. 此

約以智幻處自在無□門說. 此皆借法. 肉說

如實所知唯亡. 思者智會. 其智會者. 方可用

而眞不惑心境. 以大願力隨智幻生等. 衆生

數身如應攝化故. 名無盡功德藏. 自餘如文

自具. 不煩更解. 已下有五十行頌. 如文自具.

但如說修行

第六隨順堅固一切善根□向者. 此明般若

波羅蜜爲體. 以善財知識名□瑟□羅住善

度城. 常供養□檀座佛塔. 以爲表法. 名□瑟

□羅. 此云包攝. 以身含佛刹爲名爾. 住善度

國者. 約化行爲名故. 以此住智慧善度衆生

故. 供養□檀座佛塔者. 明戒定慧解脫法身

爲座體. 得佛不涅槃際者. 明戒定慧體無滅

沒也. 廣如經說. 其座不安形像者. 明無相理

會是佛義故. 見座入法故. 城名善度. 身與空

合. 名爲佛國. 亦名包攝也. 以明無相智慧是

中      欄

佛不滅度法門. 以智無生滅故

第一長科經意者. 於此一段長科約作六十

四段如下. 此段□向長行中. 有六十一段經.

總明行施. 於段段中. 皆有三義. 一明行施心

成就. 二明施已□向菩提. 三明各發十種願

皆願 自他成佛. 已下三段是總結所施之功.

及金剛幢觀衆說頌. 一捨身肉手足國城妻

子悉捨行. 二施食. 三施飮. 四施味. 五施車

乘. 六施衣. 七施華. 八施□. 九施塗香. 十施

床座. 十一施房舍. 十二施燈明. 十三施湯藥.

十四施器. 十五施種種寶嚴飾車. 十六施象

寶. 十七施師子座. 十八施寶等. 十九施寶蓋.

二十施寶幡. 二十一施寶幢. 二十二施寶藏.

二十三施種種妙莊嚴具. 二十四施冠及□

中珠. 二十五施財寶妻子救衆生牢獄. 二十

六捨身代命. 二十七施蓮膚頂□. 二十八施

眼. 二十九施鼻. 三十施耳. 三十一施牙齒.

三十二施舌. 三十三施頭. 三十四施手足？三

十五施血. 三十六施髓肉. 三十七施心. 三十

八施肝肺. 三十九施身. 四十施支節骨. 四十

一施皮. 四十二施手足指. 四十三施連肉爪

甲. 四十四爲心法故投身火坑. 四十五爲心

法. 乃至一字一句. 捨其王位國城妻子一切

所有. 四十六菩薩爲自捨屠殺業. 四十七見

殘忍損諸人畜. 慈心救之. 所謂去男形也. 四

十八菩薩見佛出興普告衆生. 捨我慢戱論.

四十九捨大地. 五十捨□僕. 五十一捨身施

與一切衆生謙下離慢. 五十二施身給侍諸

佛. 五十三施土地一切諸物及捨世事. 五十

下      欄

四捨都城關防輪稅. 五十五捨妓女. 五十六

施所愛妻子. 五十七施舍宅. 五十八施園林

臺□. 五十九施廣大施會. 六十施一切資生

物. 六十一隨諸衆生所須一切阿僧祇物施.

已上此一段□向中. 總有六十一種施. 一一

施中十種大願. 六十一願中有. 十種□向. 以

表捨一切所著成一切無著. 諸性無作供

養諸佛. 敎化衆生. 行無盡行故. 從佛子是爲

菩薩摩訶薩. 第六隨順堅固一切善根□向

已下. 至於諸法中而得自在. 有六行經. 都結

已下□向之功. 自爾時金剛幢菩薩已下有

六行經. 明金剛幢菩薩觀衆說頌歎法分. 今

上下長行及八十二行頌. 於中文義自具不

煩更釋. 且略釋□向名目. 云何隨順堅固一

切善根□向. 經云. 佛子如是□向時. 卽爲隨

順佛住. 隨順法住. 隨順智住. 隨順菩提住. 總

明行檀波羅蜜遍周刹海不壞法身智身成就

通化長大慈悲等佛所行. 故爲名也. 又釋以

理順行. 以行順理. 以智順悲. 以悲順智. 以方

便願力引生智海. 成就悲門均調自在. 名

爲隨順堅固善根□向. 論主頌曰

法身理智無體性  平等淸淨無造作

方便以願力莊嚴  神通變化行充滿

法無自性從緣生  緣生不失無作性

設興□向大願雲  周遍無邊一切行

不離緣體性無生  智如影響充法界

智體如願如普賢  □向大願皆無實

雖復無實不廢緣  雖復從緣性無作

菩薩所興諸行雲  智無來去如影現

經數:一七三九

經名:新華嚴經論卷第二十一

頁數:八六三

上      欄

假使敎化諸群生  猶如化人度幻衆

大約如世造立宮室要以功成. 論其現自施

功. 功體各無自性. 及至成功事畢. 還以無功

而益人. 設宮室有覆養之功. 亦復不云養育.

此□向大願亦復如是. 爲理智雖有淨煩惱

之功. 不興□向大願. 無覆育饒益大慈悲之

功. 此之□向從初發心住具足有之. 但約昇

進勝劣言之. 亦約說文廣狹言爾. 亦以時不

遷論也. 總五位一時說也. 古今無前後義

也

第七等隨順一切衆生□向者. 以方便波羅

蜜爲體主大悲門. 前六波羅蜜是修出生死

心. 此第七已後四波羅蜜是方便. 智入生死

中敎化衆生. 是故表法中善財知識觀世音

菩薩. 以爲此第七隨順一切衆生大悲□向

中行故. 此新經□爲觀自在菩薩. 不可依也.

舊經名觀世音菩薩者. 是爲十方世界共爲

一佛國. 無別西方別有彌陀. 是如來權設

引有爲小□方便. 隨心專念攝餘惡心. 隨心

念處得見化佛. 稱自心量. 諸德謬解. 謂此娑

婆世界無觀世音. 此改舊經本作觀自在. 云

觀自在者. 但約名彰行中. 但彰觀照世間出

世間無相理智自在非明慈悲之行也. 觀世

音菩薩文殊普賢. 此三法是古今三世一切

佛之共行. 十方共同. 文殊主法身妙慧之理.

普賢明智身知根成萬行之門. 觀世音明大

慈悲處生死. 三人之法成一人之德. 號毘盧

遮那. 一切衆生總依此三法. 號之爲佛. 少一

不成. 今此一位依舊不依新□. 又依梵云光

中      欄

世音菩薩. 明以敎光行光大慈悲之光等衆

生而利物. 卽一切處文珠. 一切處普賢. 亦得

名一切處光世音. 今言觀世音者. 取正念心

成依心應現而立名也. 不可以爲觀自在所

表法也. 觀自在者. 約名表法義中. 是表第六

般若波羅蜜位也. 非是方便波羅蜜入生死

同衆生行. 以四攝四無量不斷煩惱之名. 此

由□譯者誤也. 觀世音住居補□洛迦. 此云

小白華樹山. 觀世音菩薩居之. 爲諸菩薩說

慈悲經. 此一多有小白華樹. 其華甚香. 經云.

住山西阿者. 西爲金. 爲白虎. 主殺位. 明於殺

位以主慈悲門正趣. 菩薩東來以明智位. 至

文方釋. 經云. 佛子云何爲菩薩摩訶薩等隨

順一切衆生□向已下至說頌. 長科爲二十

段

一從初佛子已下至一切世間善根有十四行

經. 明菩薩自集已上三十二種無邊善根分

二佛子已下至修習一切善根有十四行經.

明菩薩如上所修三十二種無限福田善根□

向爲一切衆生功德之藏分

三佛子已下至永不退轉有六行經. 明菩薩

念如上善根不離無作無依菩提心所積集憐

愍一切衆生分

四佛子已下至亦復如是有十一行半經. 明

菩薩發願願如上所修無限善根所有果報.

盡未來劫所修. 如上善根. 悉以□向一切衆

生. 令十方世界衆寶充滿. 惠施無限衆生

分

五佛子已下至常行惠施住一切智智心有五.

下      欄

行經. 明菩薩無五種心常行惠施成五種心

分. 如經自具無虛僞心爲首. 已上五段結前

三十二種善根竟

六佛子已下至皆如是施有十八行半經. 明

菩薩以如是等何僧祇象馬王妓女及自身等

十種不可數物盡不可數劫而常施分

七佛子已下至無有一彈指頃生疲倦心有六

行經. 明菩薩以如上十種施. 滿足無限衆生.

盡無限劫無一念疲勞分

八佛子已下至入一切智智心有六行經. 明

菩薩以如上布施以十種無著解脫心爲施者

分

九佛子已下至得一切智有八行半經. 明菩

薩以如上十種無限施. 起十種無限願. 願一

切衆生得一切智分

十佛子已下至於諸有中最尊勝故有一百一

十六行半經. 明菩薩以如上兩段無限布施

業. 普爲一切無限種種衆生起一百一十種.

廣大無限所爲衆生等所緣事業而行如上等

施願□向故

此已下總結已前三十二種無限善根. 以次

象馬等十種施等及大願□向. 及爲衆生等

境界竟

十一佛子已下至具足十力調伏衆生有二十

四行經. 明菩薩爲慈愍衆生入苦同行以大

願接生分

十二佛子已下至不著無一切法有三行經.

明菩薩雖以施願□向入苦利益衆生其心有

十種不著分

經數:一七三九

經名:新華嚴經論卷第二十一

頁數:八六四

上      欄

十三佛子已下至增長成就三世佛種有三行

經. 明菩薩以如上一切善根願一切衆生得

智種分

云何得入佛智種有四法. 一得淸淨心. 二智

慧明了. 三內心寂靜. 四外緣不動. 如是修治.

能增長三世諸佛智種故

十四佛子已下至與諸菩薩等同一見有十七

行半經. 明菩薩修行如上□向之時. 神通智

力陀羅尼門出過世所稱歎分

十五佛子已下至神通境界平等淸淨有八

行經. 明菩薩如是修行菩薩行時. 功德出過

思量. 何肉得成無上菩提. 此段明功德作法

報生猶尙無限出過思量. 何肉無作自在菩

提之理智. 豈可不能成也. 言功過也

十六佛子已下至不違菩薩行有十五行經.

明菩薩見法三世體相平等分

十七佛子已下至第七等隨順一切衆生□向

有十行經. 明菩薩如是□向時. 得法業刹三

世平等. 已得承事一切諸佛. 入一切淸淨衆

會道場分

十八菩薩摩訶薩已下至等隨願一切衆生如

是□向有九行經. 明總歎如上□向施願所

得之德業用成就分

十九爾時已下一行經. 明金剛幢菩薩觀衆

說頌分.

二十其頌總有四十二行. 文義自具. 不煩更

釋

第二隨文釋義者. 何故名爲等隨順一切衆

生□向. 爲明第七方便波羅蜜主大悲門. 以

中      欄

波羅蜜中所修智慧之力. 入於生死海隨一切

衆生根品. 同行利生故. 故名等隨順. 如十住

中第七住大悲位休捨優婆夷云我有同行眷

屬八萬四千那由他常居此園者是. 大意云.

同一切衆生八萬四千及不可說煩惱悉同行

故. 是此義也. 亦是此位第七□向與善財所

見觀音. 是此位也. 可知. 如此一段□向總有

二十段經文. 餘十九段. 文義自具顯現. 不煩

更釋. 如第十六段. 得知法業平等三世互不

相違. 約作略釋. 經云. 一切佛刹平等淸淨. 一

切衆生平等淸淨. 此約理智說. 一切善根平

等淸淨. 乃至四行經總明. 約理智說. 如第十

七段中. 衆生不違一切刹者. 明依報相似. 刹

從心業起故. 衆生心差別. 如世界成就品具

明. 思不違心者. 以思從心生. 卽思是心. 餘心

倣此知. 業不違報者. 報從業生報是業果. 餘

倣此知. 如業不違業道者. 明來生受生與現

世作業相似. 餘倣此. 法性不違相. 爲無性爲

相. 無相爲相. 無性中實相卽如來身色及妙

境. 是衆生不了無性妄計之相. 卽天人龍鬼

畜等. 是各隨心. 自心所生業相稱餘倣此. 生

不違性. 明以生是無生無生爲生故. 刹平等

不違衆生平等. 此約理無淨穢. 已下例然. 一

切衆生安住平等. 不違離欲際平等者. 明衆

生報居之境與解脫涅槃際無二理性同時. 無

二性故. 過去不違未來. 總明三世性故. 三世

無體. 可相違故. 餘例知. 佛平等不違菩薩平

等者. 明以佛理智及菩薩體用不離無性. 菩

薩摩訶薩如是□向時. 得業平等. 得報平等.

下      欄

如是十平等法. 明以□向發願力莊嚴自報

得此十平等果故. 表法中如善財知識十住

第七. 以優婆夷休捨表慈悲位. 十從第七位.

表慈悲以滿足. 王自化其身作諸罪逆. 自化

其身捉來殺罰. 以息衆生惡逆. 此十□向第

七. 卽以觀世音表慈悲位也. 夫大敎玄悠

[&FFFF]#文義廣. 法門名句明白宛然. 十十之數相

從. 萬萬千千次第. 不可以將小池而添巨海. .

未足以致其週. 炷微燈而益日光. 焉能資其

遠照. 此經義弘言修理具詞□. 且略釋其大

意. 密智幽[&FFFF]#. 聊申少趣. 不可加餘經之法相

滯此妙章. 若得意修行者. 理由定發. 智以理

明. 悲[&FFFF]#願興. 行成願發. 理弘智博. 願廣悲

寬. 佛種因此而生. 法界以斯緣濟. 都結如此

餘義後文

第八眞如相□向者. 以願波羅蜜爲體. 明以

位同第八地智增勝以願引生智業成大悲故

以願防智爲智體淨故利化不弘. 表法中如

善財童子見東方正趣菩薩是其行也. 從空

中來至娑婆世界者. 明法空智應現普周亦

無來去 . 觀世音指東方正趣. 及至見時與觀

世音同會而見. 表以願會悲智令悲智圓滿

故. 東方表智. 西方表悲. 日出照明春陽發生.

靑龍吉祥表智. 日入昏迷秋霜凋零白虎殺

害. 明以智入悲處苦流濟益衆生故. 第八願

波羅蜜. 明防智體性淨以願會悲成普賢行

昇進. 隨其行位和會知之. 二義如前. 第一長

科經意者. 自初佛子已下至頌已來. 長科爲

十段

經數:一七三九

經名:新華嚴經論卷第二十一

頁數:八六五

上      欄

一佛子已下至普能往詣一切佛土有三十五

行經. 明菩薩入此眞如相□向位中以自所

得善根. 更加□向發願所緣成位昇進分

二佛子已下至顯示安隱住處有十行經. 明

菩薩觀衆生惡道苦如身願速出離分

三佛子已下至心不動搖無障□故有十行

經. 明菩薩以如上□向有十爲令衆生得十

種大利分

四佛子已下至普於世間現成正覺有四十六

行半經. 明菩薩見勝妙國土及一切妙境. 以

無量大願願一切衆生皆盡普得生在其中幷

獲衆益分

五佛子已下至廣大善根有五行經. 明菩薩

已上□向善根自增善根分

六佛子已下至圓滿一切淸淨智慧有一百八

十九行半經. 明以如上□向. 皆以無性無著

眞如爲□向分. 上一百八十九行半經. 明約

以眞如爲□向體. 以眞如遍世間一切法. □

向還遍世間出世間一切法. 何以然者. 爲以

□向爲方便興起無作眞如中大智大悲大陀

羅尼門大神通道力令稱眞如無作大自在作

用□寂故. 若不如是以大願大悲大智慧無

限□向. 但依無作眞如用淨煩惱. 卽同四乘

樂寂及三乘六通菩薩. 但生一方淨國. 不入

法界之眞門. 居門外之權乘. 且止草菴之位.

當知滿十方之差別種智. 皆由大願力而發

生圓法界之行門. [&FFFF]#□向而興起. 故立斯敎

網. 用接有緣. 明知軌度而踐其□. 使學者省

功而不錯謬者也

中       欄

七佛子已下至第八眞如相□向有十二行半

經. 明以如上眞如相□向自獲義利分

八菩薩摩訶薩已下至善根隨順眞如相□向

有十三行半經. 明如上□向已得同如來成

道分

九爾已下一行經. 明金剛幢菩薩說頌歎

法分

十已下有五十八行頌. 明以頌重頌前法分

第二隨文釋義者. 於自餘文義經文自足. 如

此一段. 經云. 一身充遍一切世間. 得佛無量

音聲. 於一毛孔中普能容納一切國土. 得佛

無量神通. 置諸衆生於一毛孔. 此約十住初

心見道之後入實知見. 然爲凡夫有信士. 略

釋少分. 以開心目. 非入禪定觀智會融方親

見爾. 論主頌曰

了知毛孔大小性  十方國土無表□

智境含容十方刹  刹土體相本皆幻

智身體淨相無□  毛孔微塵亦復然

國土因心虛妄生  無妄智境□相納

衆生心淨無表□  乃了自身毛亦然

心無分別自他情  一切塵毛含佛刹

是故如來說□向  廣興願行融自他

願他得樂與己同  心淨佛國□相入

以廣大願興大智  同體智悲充法界

無功理智起身雲  隨類現形聲亦爾

能以自他同體智  衆生身中現佛國

以衆生智轉法輪  衆生心迷不知覺

以衆生智是佛智  佛智本是衆生智

迷者佛智作衆生  悟者衆生是佛智

下      欄

如是了達體同別  堪與衆生作依止

約釋第八眞如相□向竟

第七九無著無縛解脫□向者. 以力波羅蜜爲

體. 以善財所見天神爲所表此位之行也. 所

居之城名墮羅[&FFFF]#底. 神號大天. 城名墮羅[&FFFF]#

底者. 此曰有門城. 此是此界乾神. 以乾爲天

門. 以後次第見地神. 以此二位明和會此十

□向位之智極悲終. 天神表法空妙智之極.

地神表大慈悲王極. 厚載萬物育含生故. 像

如父母位也. 天神無量種衆寶. 積聚如山. 地

神放光地震嚴. 地爲淨刹. 衆多寶藏自然踊

現. 明天地神隨業養育濟物之德廣大. 至文

方明. 略擧會通表法之意. 令後學者易見其

意. 不迷敎行. 不迂修行. 表法中明智淨稱天

之性. 卽法財充滿功德寶出現如山. 若純淨

大悲育載萬物. 如地無勞故. 地體本唯淨土.

此唯智悲之淨極故. 卽佛國莊嚴淨也. 此明

神智應眞德會天地濟育物也. 亦是天地之

神靈. 是菩薩約位所堪治眞俗之行. 此位天

神表之. 明昇進理智幽微像天靈. 而不測神

功. 萬有以不作而爲之. 二義如前. 第一從佛

子至說頌已來. 長科爲七段

一佛子云何爲菩薩摩訶薩無著無縛解脫□

向已下至隨順忍可有八行經. 明因中種善

根生十種尊重分

二佛子已下至生無所依智生一切佛法智已

上可十五紙經. 明修初十種善根. 修十種尊

重行無著無縛解脫□向得入普賢微細智境

分

經數:一七三九

經名:新華嚴經論卷第二十一

頁數:八六六

上      欄

三佛子已下. 至不分別. 若法若智有七行經.

明得無別分

四佛子已下. 至第九無著無縛解脫□向. 有

十五行半經. 明修此□向得三業無著無縛.

同三世佛□向自在分

五菩薩摩訶薩已下. 至成就菩薩自在神通.

有九行經. 明此修□向得善根不壞. 所生値

佛得自在神通分

六爾時金剛幢菩薩已下一行經. 明金剛幢

菩薩觀衆說頌分

七已下有一百二行頌. 文義自具. 兩行一頌

第二隨文釋義者. 云何爲無著無縛解脫□向

爲無性. 理智無依. 卽一切無著一切無縛. 是

故經云. 甚微細智. 修菩薩行. 住普賢道. 若文

若義皆如實智生. 如影智生. 如夢如幻如響

如化如空. 乃至無所依等智生也. 經云. 菩薩

摩訶 薩於一切善根心生尊重者. 擧十種意.

在無盡所謂者. 欲論及所陳之法. 謂於出生

死心生尊重者. 三乘中出分段生死. 得變易

生死. 爲有厭生死□寂靜故. 得入變易生死.

不同一乘以智生身遍周刹海任根應現非生

死性. 乃至同於世法非生死性. 諸見道者

應如是知. 若論自報智合行同方能[&FFFF]#也. 如

是出生死性生尊重故. 經云. 於攝取一切善

根心生尊重者. 卽攝善法戒. 於希心一切

善根心生尊重者. 十信有漏所心. 十住已去

無漏希心. 總須心生尊重. 於悔諸過業心生

尊重者. 是悔往業也. 已下隨文義可知. 如是

令尊其因故. 果便不退. 如十層之閣下固而

中      欄

上存. 已上一段以尊重因竟. 自佛子菩薩摩

訶薩於彼善根皆生尊重隨時忍可. 至生無

所依智生一切法智. 有十五紙經. 總明成就

三世諸佛果德及普賢果行諸微細法. 如是

微細法門約立十種微細. 略以小之. 餘皆倣

此

一佛身微細. 如佛報身中. 於一佛身中及一

衆生身中. 有不可說不可量佛身. 一切佛身

一切衆生身. 總爾

二佛智微細. 於一智慧中遍虛空界衆生隨

樂之法皆差別知

三佛受生微細. 盡十方一切佛刹. 皆末爲塵.

於一一塵中一時受胎. 一時初生. 一時趣道

場. 一時轉法輪等. 而亦不壞起隨類身對現

故

四攝世一切衆生微細. 於一切佛刹塵中具

普賢行. 一一衆生前隨類現形說法敎化. 各

各差別重重無□

五國土微細. 於一一塵中皆有無量等虛空

廣大國土. 一一國土互相參入. 重重無□如

華藏海是

六菩薩衆海微細. 於如上佛刹塵中一一佛

所. 有如虛空量等廣大道場. 菩薩衆海皆悉

充滿. 如是一切刹塵之內. 總皆如是. 如是道

場. 如是衆海. 皆相參入. 重重無□. 如光如

影

七菩薩見佛微細. 隨其十住十行十□向十

地. 皆見如來如對目前. 說隨自位法. 見隨自

位身

下      欄

八佛音聲微細. 如來音聲. 不從心出. 不從身

出. 常有音聲. □遍十方. 隨聞之者皆使得

聞

九時劫微細. 以三世不可說劫一切諸佛不

出. 一念普在如今. 如今現前諸佛還居未來

過去. 一時三世參入. 劫劫重重無□. 十神通

道力微細. 以法性遍故智身亦爾. 以無依住

智對現色身. 十方響應而無往來. 亦無變化

造作之心. 以智隨本願法應如是. 及一切塵

中境界亦復如是. 重重無盡. 如是已上安立

十種法門. 釋此位中□向之法. 大肉如是. 明

此無著無縛□向位中菩薩堪如是入故. 餘

文可知. 大意以無作法身無住智以十□向

大願. 調和令得成就大慈悲利衆生之行海.

令使一切思分別便爲智用. 令使一切知見

總爲禪門本來不動. 令使理性本寂定門起

差別智身慧身變易. 令使一毛孔中安立一

切佛刹衆生刹. 悉皆無□. 令使有爲無爲爲

一法界自在故. 如是□向

第十等法界無量□向者. 以智波羅蜜爲體.

表法以善財童子所見安住地神. 是女神. 如

此坤神分位在西南方. 又處中宮而治四季.

明處智行悲圓滿故. 其地神住摩竭國者. 是

如來成道之國. 明此位昇進至中道同如來智

悲圓滿位故. 摩竭國是此閻色之中心. 是中

宮位. 若隨當方有帝王所居處. 卽是. 若隨位

昇進. 修行中智悲圓滿行是. 若望□向. 表位

會融中. 前天神表智. 此地神表悲. 二位會融.

以成一位. 養含生之道. 成德化之門. 如百萬

經數:一七三九

經名:新華嚴經論卷第二十一

頁數:八六七

上      欄

地神放大光明遍三千大千世界者. 以智行

悲. 百萬行門慈光照燭遍也. 大地震吼者. 悲

心感應也. 種種寶物處處莊嚴者. 明大悲行

滿現業果報. 擧本位因果報得所嚴也. 廣釋

至位方明. 又表智悲成滿可以說敎利生. 須

當其智如神其心如地載育萬物不以爲勞.

如地能生能養能載終始不移焉. 二義如前.

第一長科當位者. 從初佛子已下至三十三

卷中說頌已來. 長科爲二十六段

一佛子已下至令其善根增長成就有十一行

經. 明位菩薩智悲圓滿堪爲法師施法利

生分

二佛子已下至無□梵行有二十一行經. 明

菩薩以法利生自餘修梵行分

三佛子已下至亦令衆生安住正法有二十五

行經. 明菩薩自在梵行分

四佛子已下至悉得成就一切智故有二十二

行經. 明如上法施所生善根□向願得爲一

切衆生演說三世佛法入無□辯及意聲無□

分

五佛子已下至得如我無異有十一行經. 明

菩薩令諸淸淨以如上法施及□向發願善根

又□向願見等法界如來出興於世調伏等世

界無盡衆生分

六佛子已下至不失壞諸淸淨行有十五行

經. 明菩薩□向善根如法界無量分

七佛子已下至於一切法永不忘失有十六行

經. 明以法界無量善根□向願令一切衆

生得見佛心淸淨分

中      欄

八佛子已下至無差別性□向有六行經. 明

如法界性無起無遷□向分

九佛子已下至成就菩薩說法願力有二十七

行經. 明菩薩願如上法施□向善根又願一

切衆生得入佛法師位分

十佛子已下至不公取著利益衆生故□向有

六行經. 明以無取著以爲□向分

十一佛子已下至無□光明□不斷故□向有

二十二行經. 明不爲世法不爲二乘法但令

一切衆生入佛智故□向分

二十佛子已下至入佛廣大門故□向有三十

行經. 明一切善根但令一切衆生離苦得樂

成大菩提分

十三佛子已下至自在神通無有休息有二十

三行經. 明以如上等善根□向爲一切衆生

住大悲大喜大捨及永離二種著成滿佛智慧

分. 二著者. 著有. 著無. 是非自他彼此內外能

所都爲二

十四佛子已下至應以修習善根□向有六行

經. 明菩薩如是□向時於三有五欲境界不

應貪著以無貪瞋癡善根故修習善根分

十五佛子已下至設大施會有四行經. 明菩

薩捨惡成善離衆魔業設法施會分

十六佛子已下至覺悟一切衆生長夜睡眠音

有二十五行經. 明菩薩自得無□意聲普遍

願令一切衆生音聲圓滿分

十七佛子已下至正念智慧辯才有十行半

經. 明願一切衆生得離過惡得淸淨分

十八佛子已下至一切智身有十四行半經.

下      欄

明菩薩以如上善根□向願得色智身分

十九佛子已下至安住修菩薩行有十四行

經. 明菩薩法施善根如是□向願隨住一切

刹無有休息見者獲益分

已上十九段明法施□向善根饒益自他行門

分

已下三十三卷中. 明莊嚴佛刹□向分. 此等

法界無量□向中. 通有此三十二三十三兩

卷經

二十佛子已下至廣大智寶究竟圓滿有三紙

半經. 明以如上法施功德寶□向莊嚴無量

佛刹皆令淸淨分

二十一佛子已下至如是廣說有十一行經.

明菩薩願以菩薩身遍諸佛刹及寶莊嚴位過

前百千倍分

二十二佛子已下至佛子菩薩摩訶薩以諸善

根普爲一切衆生如是□向有二十八行經.

明菩薩總爲衆生如是□向分

二十三復以此善根已下至咸令歡喜故□向

有十九行經. 明菩薩以如上□向但欲令說

法及行安樂一切衆生令圓滿如法界分

二十四佛子已下至如來衆會道場平等□向

有二十二行經. 明菩薩以如上法施及大願

莊嚴廣願化衆生總令住法界平等故□向

分

二十五佛子已下至第十等法界無量□向有

十一行半經. 明以如上□向一切善根時得

如是身口心業及十種安住法界淸淨分

二十六菩薩摩訶薩已下至到於彼岸有二十

經數:一七三九

經名:新華嚴經論卷第二十二

頁數:八六八

上      欄

四行經. 明菩薩以如上法施等善根□向皆

願一切衆生得見佛入佛知見同佛所得分

新華嚴經論卷第二十一

新華嚴經論卷第二十二

長者李通玄撰

此已上是正釋十箇□向門竟. 長科第十三

段中佛神力故已下. 復分爲五段. 一佛威動

地分. 二諸天興供分. 天興供中有二義. 一香

華幡蓋供. 二諸天歌[&FFFF]#禮敬放光等供. 三從

如於此兜率天已下. 至悉亦如是. 是都結十

方同然分. 四十方同號金剛幢菩薩俱來證

法分. 五明金剛幢菩薩觀衆說頌分

第三隨文解釋者. 云何爲等法界無量□向.

釋曰. 如法界無中邊□向. 心亦無中邊. 如法

界無作者□向. 心無作者. 法界無去來遠近

□向. 心無去來遠近. 法界如虛空□向. 智如

虛空. 法界不思議□向智不思議. 法界無所

依□向智無所依. 法界一切諸佛之所共住.

□向智一切佛之所共住. 法界非三世及一

切生滅時分所攝. □向之智. 非三世時分所

攝. 法界圓滿三世事業. 在於現前. □向之智

圓滿三世事業在於現前. 法福有無自在. □

向之智有無自在. 爲令自他皆如法界無□

自在如諸佛故. 以是名爲等法界無量□向.

大意令一切發菩提心者一如法界. 諸德用

自在圓滿廣大無限. 離大小性不屬一二三

中      欄

百千萬等有限量故等. 無限量法. 世間出世

間大智大悲喜捨等法界衆生界故. 若不如

是□向設心菩提. 但得二乘住寂菩提菩薩

樂生淨土. 皆住門外三車. 露地白牛不當其

分. 此十□向諸三乘皆得出世心者. 令違世

間生死之性. 自性法界令起大悲. 與一切衆

生皆得令見衆生性是法界智故. 得平等悲

門. 入普光明圓智之宅故. 不令久住草庵化

城. 卽如維摩居士所說一期法門. 是令三乘

□向之小分法華露地白牛之乘. 略陳一分

之寶所. 總興法界門普光明大智佛果普賢

行海. 是普終畢也. 如此當部經中十□向門.

爲□十住十行中大悲大智法身萬行功德莊

嚴自他滯障悲敬不眞知見不廣悲心不普心

不廣大不稱無限法界. 將此□向均治令等.

稱法界無□無限自在住故. 若不如是以無

限□向發願. 普爲無限法界衆生. 卽自住眞

門偏生淨土. 不依法界無□垢淨平等無限

同體大悲. 不成佛果故. 如是十□向均十信

十住十行及十地十一地行門. 總在其中. 此

義十地位中更不別配佛果. 但取此位十箇

佛果上名. 總同. 同名爲妙菩薩名號. 十地位

中菩薩上名. 與此十□向位菩薩. 總名金剛.

但幢與藏別. 明妙用之佛果及所行之法與

此無殊. 但蘊積功終大悲功滿. 名之爲藏. 非

是異此□向位外別法也. 是故善財十□向

中善友卽長者天神地神. 所表十地知識

九箇夜天. 總是女衆. 一箇如來爲大子時

妻. 以表純修大悲之位. 明十住十行智位. 十

下      欄

□向以願力均融. 令智悲等進十地蘊修令

大智大悲深廣成備故. 以十箇女衆表之. 十

一地悲智滿成普賢行門. 卽明以悲興智. 卽

以佛母摩耶爲十一地初善知識. 能生一切

諸佛爲表. 母是悲位. 佛是智故. 以悲生智故.

云摩耶生佛故. 得幻生法門. 此明悲智德成

普賢行滿故. 明其進修次第如是安立. 若以

修行一時同進. 卽如善財十住位中第二海

門國海雲比丘是. 成就初發心住悲智門. 以

此義故. 於中有阿脩羅王等十王. 是表入生

死之行故. 又海雲是此□向位中能入生死

大海故. 又生死海卽佛海. 故云有佛出現

說普眼經. 著十王等. 表萬行自在也. 乃至十

住第七住休捨優婆夷等亦是. 但以成熟慣

習增降處論之. 又此五位法門. 總不出一刹

那際. 始終成故. 總無前後之義故. 如第二十

段. 以法施善根□向莊嚴佛刹中. 此是願力

莊嚴. 有義隱者. 釋之可知者如文. 如延□言

樓閣相連延長無限. 寶[&FFFF]#□者. 大曰[&FFFF]#. 小曰

□. 寶多羅形如半月者. 是西域樹名. 如此[&FFFF]#

櫚樹. 以寶爲體. 以半月寶用嚴其樹. 不可言

樹形如半月. 無非如來善根所起者. 以願力

如佛善根所起莊嚴而用莊嚴佛國故. 阿僧

祇寶海法水盈滿者. 言水說法. 阿僧祇寶[&FFFF]#

陀利華常出妙法[&FFFF]#陀利聲者. 此是百葉白

蓮華也. 還能出百種音聲. 說百種法故. 阿僧

祇寶須彌山智慧山王秀出淸淨者. 明以願智

慧業超勝報得. 山過餘法名秀出. 能淸衆業

名淸淨. 須彌云妙高. 山名爲止. 以艮爲山爲

經數:一七三九

經名:新華嚴經論卷第二十一

頁數:八六九

上      欄

止. 王者自在也. 明以止其心心卽淨故. 若心

淨卽智慧妙用自在故. 故報得其山亦如是

故. 因果相似故. 阿僧祇八楞妙寶寶線貫

穿嚴淨無比者. 明八正道之報得. 寶線者敎

也. 以名言竹帛而貫穿之. 令法無散失故.

以成果報也. 菩薩寶者. 如菩薩形約行報得.

阿僧祇寶旋示現菩薩智眼者. 約無□智報

得. 爲以一智中智無盡法門. 以深幽無極名

之爲旋阿僧祇宮殿者. 悲宮智殿報相莊嚴

也. 鑒者照徹也. 寶山爲垣牆者. 以止爲防護

報得故. 阿僧祇寶化事者. 此寶能化作種種

事法. 此約以一智行萬行報得也. 寶藏現示

一切正法者. 是一切種種之智藏報得故. 如

來幢相[&FFFF]#然高出者. 寶似佛形像而立莊嚴

國土. 明眞如智幢不傾動報得也. 阿僧祇寶

賢大智賢像具足者. 其寶似賢人形. 形狀有

賢人之相. 約自賢而報生也. 寶園生諸菩薩

三昧快樂者. 明以三昧爲園林之報得故. 寶

音者. 以音聲爲寶. 非有形質也. 寶形者. 以種

種寶作種種形故. 寶相者. 以寶爲相好故. 寶

威儀者. 以寶作菩薩威儀庠序故. 寶聚者. 見

者皆生智慧聚. 明以智慧聚報得故. 寶住者.

以智境界現作菩薩十住之位. 寶修習者. 以

寶爲修習法門次第. 見者知一切寶皆是業.

此是識業報也. 寶無□知見者. 以寶爲無□

知見. 見者得淸淨法眼. 約淨智無□所生也.

寶多羅樹者. 此樹似?櫚堅如鐵. 葉長稠密.

設多時大雨如屋常乾. 如此經所說. 約以寶

爲體. 非如西域人間木樹也. 其樹無枝處爲

中      欄

身. 身直上者爲幹. 幹上傍生者爲枝. 枝上細

者爲條. 王都及聚落者. 總是約大願行化作

莊嚴佛刹. 跋陀羅樹者. 此名賢. 以樹下有賢

人居. 又樹出賢才. 其上有帝釋寶網莊嚴也.

寶吹者. 能出音寶如螺唄之形. 其聲淸亮者.

淸亮也. 寶鼓妙音克諧窮劫者. 克者能也. 諧

者和也. 言音韻和雅曲調無比. 阿僧祇寶生

者. 以寶能生種種法寶. 亦云衆生能發心爲

寶也. 寶身者. 明以寶爲種種之身也. 寶口者.

以寶爲口形能演法音故.  寶心者. 以寶爲心

之形具足意業及大智願寶. 大意已下如上.

以因果相似解之. 其中可解之事如文自具.

大綱以果知所因. 如上莊嚴皆大願興行所

成. 如華藏世界. 皆由普賢願力起. 明因願起

行故. 寶身業語業意業者. 以寶爲三業. 從自

三業起行. 立詮思惟去就 以心寶爲之

第二十三段中. 明願以菩薩身莊嚴佛刹充

滿其中. 下文都結如上莊嚴復過百倍. 以此

善根以將□向

第二十四段中. 佛子已下擧十種□向所有

如文具悉. 如地振動段中動有三義. 一說敎

威感動. 二大衆聞法悅樂動. 三推佛神德致

令動. 諸天興供有二義. 一說佛敎法門門招

感供. 二諸天聞法歡喜興供. 如供養色數如

經可知. 如一切佛刹現無量阿僧祇諸佛境

界. 如來化身出過諸天者. 此是說法現德法

境相稱故 . 現非由天供也. 一切世界率天

宮悉亦如是. 都結十方同此. 爾時佛神力故.

十方各擧過百萬佛刹微塵數者. 十住百. 十

下      欄

行百千. 此位百萬. 明昇進知見知之增廣之

量如是. 百萬世界微塵數之外而來者. 處迷

不及云外. 昇進悟解入位云來. 百萬佛刹微

塵數菩薩同名金剛幢來嘆善哉. 稱歎金剛

幢菩薩者. 明智會道同名亦同故. 亦明今時

之智會與古今合故. 亦是達如是等刹塵之

境. 總是金剛智無迷惑故. 世界名金剛. 光亦

如是. 爾時已下有六行經. 明歎金剛幢菩薩

說頌之德. 如文可知. 已下有九十四行頌. 兩

行一頌如文自具. 其中隨位授記作佛漸漸

經劫廣者. 明隨位昇進智慧大悲廣故. 非是

有時日歲月劫量延促廣也. 皆是約修行之

位. 安立佛果之名

十地品第二十六

第一歡喜地

約釋此品以四門分別. 一釋品名目. 二釋品

來意. 三[&FFFF]#其昇進次第. 四隨文解釋

第一釋品名目者. 何故名爲十地品. 釋曰. 以

明如來普光明智. 以成地體. 如經如是菩薩

已踐如來普光明地. 卽大圓鏡智是. 所說四

智及一切種智. 一切智之差別. 以此智爲體.

以諸菩薩雖□十住十行十□向. 不離此體

道力未充. 更以十波羅蜜十重進修. 令其道

力圓滿. 名爲十地. 又以一波羅蜜中而自具

十法. 名爲十地 . 十十之中具百. 百不移十故.

名爲十地. 乃至十百十千十萬十億乃至十

不可說明十數. 該含一多無盡. 故云十地. 此

十地之法通因十卽通十信所信十箇佛果卽

以普光明殿所說十箇佛果不動智佛爲初信

經數:一七三九

經名:新華嚴經論卷第二十一

頁數:八七○

上      欄

故. 乃至無□智佛解脫智佛乃至通十箇智

佛爲所信之果. 進修之中經十住十行十□

向. 還將十信之中十箇智果. 以成此十地

之體. 十箇智佛. 以不動智佛爲本. 不動智佛.

以普光明智爲本. 普光明智. 以無依住智爲

本. 又無依住智以一切衆生爲本. 如善財見

彌勒菩薩彌勒菩薩還令善財[&FFFF]#見初善知識

文殊師利. 是其義也. 乃至於五位終滿不離

初信之佛果也. 以此十地之法通初徹末一

際法門. 是故號名十地品者. 均分一多次第

昇進同別層級義故. 此乃是無昇進中進修.

無層級中級. 且略言之. 十地之體. 若無十信

能信自心初佛果者. 十地亦不成故. 十信之

初心無十地. 十一地之佛果亦無成信心故.

始終總全是不動智之果故. 能信心者亦佛

果故. 所信佛果亦佛果故. 修行之身亦佛果

故. 如是信心方得成信. 其所修因果終始不

異不動智佛故. 是故此經十住十行十□向.

皆有隨位進修. 因果十佛號故. 十地十一地.

以取十□向中佛果通號. 更不別立佛名號

故. 爲此後十地十一地. 但取十□向中理智

大悲妙用蘊積. 使德行功熟. 更無異法. 以此

義故. 十□向中十箇佛果. 總同名號之爲妙

爲明. 十□向已和會理事悲智妙用法成故.

以此如來亦不云昇天. 他化天王亦不云遙

見. 亦無迎佛及以興供. 古人云. 十地無迎佛

及敷座者. 以經來文未足者. 此非爲得經之

意也. 但爲法則. 如十□向中大願及智悲修

令圓滿. 如彼故無敷座等事. 爲明法則. 依地

中      欄

前舊法. 不更別有加行進修. 以十地法門但

依十信. 十住中法則以不動智爲體. 以十住

中十箇月佛十行中十箇眼佛十□向中十箇

妙佛. 以爲十信中不動智佛. 上加行進修之

名十地同此准知. 不移初法

第二釋品來意者. 爲明已說地前三十心竟.

以十□向方法和會理智. 大悲及廣興大願

竟此十地. 但依前法則以積行蘊修. 令使功

成滿前智願. 令使大悲深厚功畢. 以是此品

須來. 是故善財以九箇夜神皆是女天. 以表

慈悲故一箇佛爲太子時妻. 號曰瞿波. 以表

十地慈悲法喜以悅一切衆生. 以此十地是

蘊積慈悲滿前智願故. 以此十地之初歡喜

地得願心一切佛法心故. 如後地中所說故.

又以三十七箇菩薩俱名爲藏. 亦表此十地

俱依地前之法. 以三十七助菩提分法助成

地前志樂. 智悲大願令行滿故含容衆德成

滿無功諸佛滿門. 名之爲藏故. 一箇菩薩獨

名解脫月. 是三十七箇助菩提行中. 得法淸

□之果故. 一一皆有所表思之可解. 是故以

此十地品. 成就地前志樂智悲大願令功畢

故. 此品須來

第三[&FFFF]#其昇進次第者. 約立三門. 一明三乘

一乘十地同異. 二明隨位進修次第. 三明重

[&FFFF]#說法之處及座體. 一明三乘一乘十地同

異者有二義. 一三乘十地. 二一乘十地. 一三

乘十地者. 如仁王經. 雖安立內凡外凡菩薩

修六波羅蜜作六種人王. 若修檀波羅蜜得作

小國王. 幷修戒波羅蜜作粟散王. 幷修忍波

下      欄

羅 蜜得作鐵輪王. 王一閻色提. 幷修精進波

羅蜜作銅輪王. 王二天下. 幷修禪波羅蜜作

銀輪王. 王三天下. 幷修般若波羅蜜得作金

輪王. 王四天下具足千子. 自檀戒忍三是

外凡夫菩薩信心位. 自進定慧三種度門度是

內凡位. 是十住十行十□向中位也. 十地中

名十聖位修十波羅蜜得作十種天王. 該管

已上天位. 自□利爲首. 若約斷惑見道之中.

三乘中地前修六波羅蜜. 以空觀□伏現行

及五見及五鈍使. 且令伏息所有煩惱. 如[&FFFF]#

毒蛇不能害物. 伏而不起. 空觀心成達心境

本性無生名爲見道. 若約修道. 小乘以空觀

滅情入寂身智總亡. 地上菩薩得三種意生

身. 而不隨空而滅智故. 爲不了根本無明住

地. 是如來根本智故. 受三界外變易生死故.

已捨分段生死. 三種意生身初二三地得三摩

跋提樂意生身. 明從定發正慧念用故. 四

五六地得覺法自性意生身. 明覺法自性任

性生故. 七八九十地得種類俱生無行無作

意生身. 明無功用任運生無作意故. 五見

者. 一身見. 二邊見. 三見取. 四戒取. 五邪見.

此已上五見名利使. 能障見道作煩惱. 小乘

修空滅智. 菩薩達法是空. 有智慧有慈悲之

行. 或生淨土. 或處世因生隨意而樂自在也.

五鈍使者. 一貪. 二嗔. 三癡. 四慢. 五疑. 通前

爲十使. 此能障修道上隨事之行不能稱理.

如是十使煩惱. 小乘先斷見道上煩惱. 後斷

修道中煩惱. 大乘菩薩於諸煩惱. 以諸波羅

蜜如理通融無斷無證. 如上總明權敎. 大乘